sagorsarker/bangla-wikipedia huggingface dataset:
কড়ি খেলা

কড়ি খেলা বাংলাদেশের একটি গ্রামীণ খেলা। যে সব কৈশোর উত্তীর্ণ মেয়েদের চলাফেরা নিয়ন্ত্রিত সাধারণত তারাই কড়ি বেশি খেলে থাকে। কড়ি পাঁচ গুটির মতই সমান জনপ্রিয় একটি খেলা। গ্রাম অঞ্চলে ছোটো শামুককে কড়ি বলা হয়। প্রথমে এ শামুক দিয়ে খেলাকে কড়ি খেলা বলা হতো। পরে পাটখড়ি বা খেজুরের বিচি দিয়ে কড়ি বানিয়ে গ্রামে খেলা হয়ে থাকে।
১ ) গুটির দুই সাইড। সমান ও বাঁকা অংশ। পয়েন্ট আকারে খেলা হয়। একটা নির্দিষ্ট পয়েন্ট পর্যন্ত খেলবেন তা নির্ধারণ করে নিন (যেমন ১০০)। ২ ) গুঁটি চারটি হাতের মুঠোয় নিয়ে আস্তে করে সামনে ফেলুন। যদি চার টা গুঁটিই বাঁকা অংশের দিকে পড়ে তবে আপনার খেলা শুরু। ( লুডুতে ৬ উঠার মত ) ৩ ) কারো যদি বাঁকা অংশে ৪ টা মিলে যায় তবে তার ৪ পয়েন্ট। এর পর সে আবার ফেলবে। এবার যদি অন্যান্য ভাবে থাকে যেমন ২ টা উল্টো পিঠ দুটো সোজা, অথবা ১ টা সোজা ৩ টা উল্টো পিঠ তবে ঠিক আছে। আপনার লক্ষ্য হলো এক গুঁটি দিয়ে অন্য গুটিকে টূকা স্পর্শ করা । এক গুটিকে আরেক গুঁটি স্পর্শ করলে ১ পয়েন্ট। এভাবে ২ বারই করতে পারলে ২ পয়েন্ট এবং আগের ৪ পয়েন্ট মোট ৬ পয়েন্ট। কিন্তু যদি এক বার স্পর্শ করে ২য় বার না করতে পারেন তবে আগের ৪ আর পরের এক বার এই ৫ পয়েন্ট হবে। স্পর্শ না করতে পারলে এবার আপনার প্রতিপক্ষের পালা। খেলার নিয়ম একই, তার ৪ টা একই রকম বাঁকা অংশ না উঠা পর্যন্ত টুকা দিত পারবেনা এবং পয়েন্ট গণনা হবেনা।
৪) যদি ৪ টা গুঁটিই সোজা অংশের দিকে পড়ে তবে আপনি তখন ৮ পয়েন্ট পাবেন । তখন টোকা দিতে হবেনা। ৫) যদি ফেলার সময় এক গুটির সাথে আরেক গুঁটি স্পর্শ লেগে থাকে অথবা উপরে থাকে তবে সেই জোড়া বাদ। সেই জোড়ার নাম হবে "পচা চাল"। অন্য জোড়া খেলবেন। ২ জোরাই একই রকম হলে প্রতিপক্ষের চাল।
৬) যদি ৩ টা সোজা পিঠ আর একটা বাঁকা পিঠ পড়ে তবে সেটা পচা চাল। প্রতিপক্ষ খেলবে। তবে যদি ৩ টা বাঁকা পিঠ আর একটা সোজা হয় তবে ঠিক আছে।
৭) যে আগে নির্দিষ্ট পয়েন্ট করবে সে জিতবে।
ইচিং বিচিং

ইচিং বিচিং বাংলাদেশ সহ ভারত উপমহাদেশের একটি জনপ্রিয় গ্রামীণ খেলা। সাধারণত এই খেলার জন্য শিশু ও কিশোরীরা গ্রাম সংলগ্ন সবুজ মাঠকে নির্বাচন করে। উচ্চতা অতিক্রম এই খেলার একটি অন্যতম বৈশিষ্ট্য।
দু'জন খেলোয়াড় পাশাপাশি বসে খেলোয়াড়দের অতিক্রম করার জন্য উচ্চতা নির্মাণ করে দেয়। প্রথমে তারা দু'পায়ের গোড়ালি দিয়ে উচ্চতা নির্মাণ করে। খেলোয়াড়রা উচ্চতা অতিক্রম করার পর তারা পায়ের উপর আরেক পা তুলে দিয়ে উচ্চতা বাড়িয়ে দেয়। এইভাবে পায়ের উপর প্রসারিত করতল স্থাপন করে উচ্চতা বাড়িয়ে তোলা হয়। উচ্চতা অতিক্রম করার পর বসে থাকা খেলোয়াড়রা দুই পা মুক্ত করে ত্রিকোণাকার একটি সীমানা তৈরি করে। এই পায়ে ঘেরা স্থানটি পা তুলে দম দিতে দিতে বা ছড়া আওড়াতে আওড়াতে তিনবার অতিক্রম করে লাফ দিয়ে পার হতে হয়। এই সীমানা অতিক্রম করার পর বসে থাকা খেলোয়াড়দের যুক্ত পাকে প্রতিটি খেলোয়াড় শূন্যে লাফিয়ে ইচিং বিচিং ছড়া বলতে বলতে দুইবার করে অতিক্রম করে নেয়। এটিই খেলার শেষ পর্ব।
ষোল গুটি

ষোল গুটি বাংলাদেশের গ্রামীণ পুরুষদের অন্যতম প্রধান খেলা। অলস অবসরে গ্রামের যুবক ও মধ্যবয়সী পুরুষেরা ষোলগুটি খেলে। মাটিতে দাগ কেটে শুকনো ডাল ভেঙ্গে গুটি বানিয়ে চলে এই দীর্ঘমেয়াদি খেলা। খেলার এত সহজ সরঞ্জাম গ্রামবাসীর উৎসবমুখর মনের বহিঃপ্রকাশকেই তুলে করে।
সাধারণত মাটিতে দাগ কেটে ষোল গুটির ঘর বানানো হয়। প্রতি পক্ষেই ১৬টি করে গুটি থাকে। শুধু ঘরের মাঝখানের দাগটি দান চালার জন্য খালি থাকে। কোনাকুনি দাগের গুটিগুলো সারা ঘর জুড়ে এক ঘর করে কোনাকুনি খেতে পারে। উলম্ব দাগ কাটা ঘরের গুটিগুলো লম্বভাবে এক ঘর করে খেতে পারে। অপর পক্ষের গুটিকে ডিঙ্গাতে পারলেই সে গুটি কাটা পড়ে। এই ভাবে প্রতিপক্ষের গুটির সংখ্যা কমিয়ে শূন্য করে ফেলতে পারলেই খেলা শেষ হয়ে যায়। তবে অঞ্চলভেদে ১৩টি কিংবা নির্দিষ্ট সংখ্যক গুটি খেয়ে ফেলতে পারলেই খেলা শেষ হয়ে যায়। সেক্ষেত্রে খেলা শুরুর আগেই সংখ্যাটি ঠিক করে নেয়া হয়। ষোল গুটির আর একটি রূপান্তর হলো বাঘ ছাগল খেলা। এক পক্ষ ষোলটি গুটি নেয় এবং অন্য পক্ষ একটি গুটি নিয়ে বাঘ ছাগল খেলা খেলে। একটি গুটিকে বাঘ এবং ষোলটি গুটিকে ছাগল বলে। বাঘের কোনাকুনি এবং লম্বালম্বি সব ধরনের গতিই বৈধ। ছাগল বা ষোল গুটির চাল অন্য খেলার মতই। ১৬ গুটি দিয়ে বাঘের চাল বন্ধ করে দিতে পারলেই খেলা শেষ হয়ে যায়। আর বাঘ চেষ্টা করে প্রতিপক্ষের সবগুলো গুটিকে খেয়ে নিতে।
১৬ গুটি খেলাটির সবচেয়ে আধুনিক সংস্করণ বর্তমানে আন্ড্রয়েড প্লাটফর্মের জন্য ডেভেলাপ করা হয়েছে। এই অ্যাপ্লিকেশনটি গুগল প্লে স্টোর থেকে সংগ্রহ করা যাবে।
লুডু

লুডু খেলা বিশ্বের অন্যতম বিনোদন হিসেবে বিবেচিত। বিশ্বের বিভিন্ন দেশের মানুষেরা এই খেলা খেলে থাকেন, এই খেলা মানুষের একটি জনপ্রিয় খেলা বললেও চলে, ঘরে বিছানায় অথবা মাটিতে মাদুর পেতে যে কোন বয়সের বিশেষ করে কৈশোর অতিক্রান্ত ছেলে মেয়েরা এ খেলাটি খেলে অবসর সময় পার করে থাকে। এই খেলাটির সরঞ্জাম বাণিজ্যিক ভিত্তিতে উৎপাদন করা হয়। গ্রামের বিবাহিত মহিলারাও অবসর সময়ে এই খেলাটি খেলতে পছন্দ করে থাকে।
মেয়েরা এ খেলাটি খেলে অবসর সময় পার করে থাকে। এই খেলাটির সরঞ্জাম বাণিজ্যিক ভিত্তিতে উৎপাদন করা হয়। গ্রামের বিবাহিত মহিলারাও অবসর সময়ে এই খেলাটি খেলতে পছন্দ করে থাকে।
লুডু বিভিন্ন প্ৰকার হয়ে থাকে। যে সকল লুডু খেলার প্ৰচলন বাংলাদেশে দেখা যায় তা হলো:
আপনার ঘর থেকে কোনো গুটি জোর হবেনা। প্রথমে আপনাকে একটি চাল দিতে হবে এবং পরবর্তী চাল দিয়ে গুটি জোর করতে হবে।
লুডু খেলার ছকের পেছনে সাপ খেলার ঘর আঁকা থাকে। এই খেলায় যে প্রতিযোগী ডাই চেলে প্রথমে ১ (এক) ফেলতে পারে সে ঘর থেকে বের হবার সুযোগ পায়। এক থেকে একশ পর্যন্ত যে প্রতিযোগী যেতে পারে সে জয়ী হয়। যে গুটি সাপের মুখে এসে পড়ে সাপ তাকে কেটে দেয় অর্থাৎ সাপের মুখ থেকে লেজ অঙ্কিত ঘরে পিছিয়ে আসে এবং যে গুটি মই এর গোড়া অঙ্কিত ঘরে আসে সেটি মই বেয়ে মই এর উপরের ঘরটিতে পৌঁছে যায়। আর যার গুটি তাড়াতাড়ি ১০০ নম্বর ঘরে পৌঁছাবে তাকে বিজয়ী হিসেবে ধরা হবে।
পৃথিবী ভ্ৰমণ লুডুর মাধ্যমে বিশ্বকে জানা যায়। এ লুডুও একইভাবে খেলা হয়। বোর্ডে উড়োজাহাজ, ট্ৰেন, বাস ইত্যাদির উল্লেখ থাকে। ছক্কায় এক ফোঁটা উঠলে গুটি ঘর থেকে বের হবে। এরপরে ছক্কায় যে নম্বরের ফোঁটা উঠবে সে নম্বরের সাহায্যে খেলোয়াড় সেই দেশে যাবে। এভাবে একটি নির্দিষ্ট জায়গা থেকে শুরু করে সারা পৃথিবী ঘুরে যে সকলের আগে পাক্কা ঘরে পৌঁছাবে সেই জয়ী হবে।
মধ্য এশিয়া

মধ্য এশিয়া () এশিয়া মহাদেশের একটি বিশাল ভূ-বেষ্টিত অঞ্চল। অঞ্চলটির সীমানার অনেকগুলি সংজ্ঞা আছে, যার কোনটিই পুরোপুরি সর্বজনগৃহীত নয়। ঐতিহাসিকভাবে অঞ্চলটি বিভিন্ন যাযাবর জাতি ও সিল্ক রোডের সাথে সম্পর্কিত। ফলে অঞ্চলটি ইউরোপ, মধ্যপ্রাচ্য, দক্ষিণ এশিয়া ও পূর্ব এশিয়ার বিভিন্ন জাতি, দ্রব্য ও সাংস্কৃতিক ধারণাসমূহের আদানপ্রদানের অঞ্চল হিসেবে কাজ করেছে।
মধ্য এশিয়ার দেশগুলির মধ্যে আছে কাজাখস্তান, তুর্কমেনিস্তান, উজবেকিস্তান, কিরগিজস্তান, তাজিকিস্তান, এবং অন্যান্য ছোট ছোট রাষ্ট্র যেমন - আজারবাইজান (কাস্পিয়ান সাগরের অপর পাড়ে অবস্থিত)। ভূ-রাজনৈতিক দিক থেকে আফগানিস্তান ও পাকিস্তানকেও অনেক সময় এর অন্তর্ভুক্ত করা হয়।
স্ফুটনাঙ্ক

স্ফ‍‌ুটনাঙ্ক হলো একটি তাপমাত্রা যাতে তরল পদার্থ পৌঁছালে বাষ্পে পরিণত হয়। অতঃএব, যে তাপমাত্রায় কোন তরল পদার্থ বাষ্পে পরিণত হতে শুরু করে তাকে উক্ত পদার্থের ‘স্ফ‌ুটনাঙ্ক’ বলা হয়। অর্থাৎ যে তাপমাত্রায় কোন তরল পদার্থের বাষ্পীয় চাপ এক বায়ুমণ্ডল (1 atm) চাপের সমান হয় এবং তরলটি বুদবুদসহ ফুটতে থাকে,তাকে সেই তরল পদার্থের স্ফ‌ুটনাঙ্ক বলে। তাপ প্রয়োগের মাধ্যমে তরলের তাপমাত্রা বৃদ্ধি করতে থাকলে এক পর্যায়ে তাপমাত্রা স্থির হয়ে যায়। এর পর আর তাপ প্রয়োগ করলেও তাপমাত্রার কোন পরিবর্তন হয়না। একটি নির্দিষ্ট সময় পর অর্থাৎ যতক্ষণে সম্পূর্ণ তরল বাষ্পে পরিণত হয় ততক্ষণ পর আবার তাপমাত্রা বৃদ্ধি পেতে শুরু করে। এই স্থির তাপমাত্রাটিই হল স্ফ‌ুটানাঙ্ক। প্রকৃতপক্ষে এই স্থির তাপমাত্রায় যে তাপ প্রয়োগ করা হয় তা কেবল তরল থেকে পদার্থকে বাষ্পে পরিণত করতে ব্যবহৃত হয়।
পাহাড় বা পর্বতের উপর বায়ূর চাপ কম থাকায় পানির স্ফুটনাংক কমে যায় অর্থাৎ কম তাপমাত্রায় পানি ফুটতে পারে। কিন্তু মাংস, মাছ,ডিম প্রভূতি দ্রুত সিদ্ধ হয় না। এগুলো সুসিদ্ধ হওয়ার জন্য যে তাপের প্রয়োজন হয় পানি তার চেয়ে কম তাপমত্রায় ফুটে বাস্পীভূত হওয়ার জন্য মাছ, মাংস সেই পর্যাপ্ত তাপ পায় না। ফলে সুউচ্চ পাহাড় বা পর্বতের চূড়ায় রান্না করা কষ্টকর হয়ে পড়ে।
ও বাড়বে বা কমবে।
স্ফুটন তরল পদার্থের প্রকৃতি ও এর উপর উপরস্থ চাপ দাড়া প্রভাবিত হয়।
গলনাংক
হিমাংক
গলনের অভ্যন্তরীণ তাপগতীয় বিভব

গলনের অভ্যন্তরীণ তাপগতীয় বিভব বলতে কোনও পদার্থকে কঠিন অবস্থা থেকে তরল অবস্থায় রূপান্তর করতে যে পরিমাণ শক্তি প্রয়োগ করতে হয় কিংবা তরল থেকে কঠিন অবস্থায় রূপান্তর করতে যে পরিমাণ শক্তি নির্গত হয়, তাকে বোঝায়। একে মাঝে মাঝে গলনের সুপ্ততাপ বা গলনের প্রমিত অভ্যন্তরীণ তাপগতীয় বিভব পরিবর্তন বলা হয়। যে তাপমাত্রায় এই প্রক্রিয়াটি সংঘটিত হয় তাকে গলনাংক বলা হয়। এ ব্যাপারটি তাপমাত্রার মাপনীতে সরাসরি ধরা পড়ে না। যেমন বরফ শূন্য ডিগ্রি সেলসিয়াস তাপমাত্রায় একটি নির্দিষ্ট পরিমাণ তাপশক্তি শোষণ করে তবেই ঐ একই শূন্য ডিগ্রি সেলসিয়স তাপমাত্রায় পানিতে বা জলে পরিণত হয়। তাপমাত্রার পরিবর্তন না হলেও শক্তি শোষিত হতে কঠিন থেকে তরল দশান্তর ঘটে। এক্ষেত্রে শূন্য ডিগ্রি সেলসিয়াস হল বরফের গলনাংক।
এই মানগুলি সিআরসি'র "Handbook of Chemistry and Physics", ৬২তম সংস্করণ থেকে নেয়া হয়েছে। এই সারণিতে ব্যবহৃত ক্যাল./গ্রাম এবং কেজে/কেজি'র মধ্যে মান পরির্বতনে হিসাব করা হয়েছে তাপ-রাসায়নিক ক্যালরি (thermochemical calorie) (cal) = 4.184 জুল, যদিও আন্তর্জাতিক বাষ্প সারণি ক্যালরি (cal) = 4.1868 জুল হিসাব করা হয়।
তাপ ধারকত্ব

কোন পদার্থের তাপমাত্রা একক পরিমাণ (১কেলভিন বা ১°সেলসিয়াস) বৃদ্ধি করতে যে নির্দিষ্ট পরিমাণ তাপের প্রয়োজন হয় তাকে ঐ পদার্থের তাপ ধারকত্ব (তাপধারণ ক্ষমতা) বলে। এক্ষেত্রে লক্ষ রাখতে হয় যেন ঐ সময় অবস্থার কোন পরিবর্তন না ঘটে। তাপ ধারকত্বের এসআই একক হল জুল প্রতি কেলভিন(J/K)।
অর্থাৎ বস্তুটি যেন এক অবস্থা থেকে অন্য কোন অবস্থায় (কঠিন থেকে তরল বা তরল থেকে বাষ্প) রুপ না নেয়। কারণ সেক্ষেত্রে প্রযুক্ত তাপ বস্তুটির অবস্থার পরিবর্তনে ব্যবহৃত হয়ে যায় এবং বস্তুর তাপমাত্রা অপরিবর্তিত থাকে।
একটি বস্তুর তাপ ধারণক্ষমতা formula_1 দ্বারা চিহ্নিত, 
যেখানে,
formula_3 হলো সেই তাপের পরিমাণ যা একটি বস্তুর (যার ভর m ) তাপমাত্রা দ্বারা বৃদ্ধি করার জন্য যোগ করতে হয়।
এই পরিমাণ সাধারণত বস্তুটির প্রারম্ভিক তাপমাত্রা formula_4 এবং এর উপর প্রয়োগিত চাপ formula_5 -এর ওপর নির্ভর করে উল্লেখযোগ্যভাবে পরিবর্তিত হয়। বিশেষ করে, এটি দ্রবীভবন বা বাষ্পীভবনের মতো অবস্থার পরিবর্তনের (যেমন: গলনীয় তাপ বা বাষ্পীভবনের উষ্ণতা) সময় পরিবর্তিত হয়। সুতরাং, এটি সাধারণত একটি ফাংশন হিসাবে বিবেচনা করা উচিত, যা এই দুটি চলকের (চাপ formula_5 এবং তাপমাত্রা formula_4) ওপর নির্ভরশীল।
তাপমাত্রা এবং চাপের ক্ষুদ্র পরিবর্তনের মধ্যে কাজ করার সময় তাপধারণ ক্ষমতার পরিবর্তন উপেক্ষা করা যেতে পারে। উদাহরণস্বরূপ, ১ পাউন্ড ওজনের একটি লোহার ব্লকের তাপ ধারণ ক্ষমতা formula_8,
প্রারম্ভিক তাপমাত্রা formula_9°
এবং চাপ formula_10 হলে,
তাপধারণ ক্ষমতা formula_11 হবে।
এই আনুমানিক মানটি তাপমাত্রা ১৫ °C থেকে ৩৫ °C এবং চাপ ০ থেকে ১০ অ্যাটমোস্ফিয়ারের মধ্যে যথেষ্ট সঠিক কারণ এই সীমার মধ্যে সঠিক মান খুব সামান্যই পরিবর্তিত হয়। অর্থাৎ, ২০৪ জুল তাপ প্রয়োগে ব্লকের তাপমাত্রা ১৫ °C থেকে ১৬ °C বা ৩৪ °C থেকে ৩৫ °C পর্যন্ত প্রায় একইভাবে বৃদ্ধি পাবে এবং এর মধ্যে কোনো উল্লেখযোগ্য ত্রুটি হবে না।
কোন ১ কেজি ভরের বস্তুর তাপমাত্রা ১ কেলভিন বাড়াতে যে তাপের প্রয়োজন হয়, তাকে ঐ বস্তুর উপাদানের আপেক্ষিক তাপ ধারণ ক্ষমতা বা আপেক্ষিক তাপ বলে। এর একক হল জুল প্রতি কেজি প্রতি কেলভিন(J·Kg⁻¹·K⁻¹)।
অর্থাৎ 
গাণিতিকভাবে,
আবার, 
গাণিতিকভাবে,
নীচে কয়েকটি পদার্থের আপেক্ষিক তাপ দেওয়া হল:
মেইন রোড

মেইন রোড ছিল ইংল্যান্ডের, ম্যানচেস্টার শহরের মস সাইডে অবস্থিত একটি বড় ফুটবল স্টেডিয়াম। ১৯২৩ সাল থেকে ২০০৩ সাল পর্যন্ত এটি ম্যানচেস্টার সিটির নিজস্ব মাঠ হিসেবে ব্যবহৃত হত।
যখন এটি প্রথম চালু হয়েছিল তখন এটি ছিল ইংল্যান্ডের সর্ববৃহৎ ক্লাব স্টেডিয়াম এবং ওয়েম্বলির পর দ্বিতীয় সর্ববৃহৎ ফুটবল স্টেডিয়াম। ১৯৩৪ সালে মেইল রোডের রেকর্ড দর্শক সংখ্যা ছিল ৮৪,৫৬৯ এবং তখন এফএ কাপের ম্যাচে ম্যানচেস্টার সিটি ও স্টোক সিটি মুখোমুখি হয়েছিল। ৮০ বছরের ইতিহাসে স্টেডিয়ামের নকশায় বেশ কয়েকবার পরিবর্তন আনা হয়েছে। বন্ধের আগে মেইন রোড ৩৫,১৫০ সিটের একটি স্টেডিয়াম ছিল।
২০০৩ সালের ১১ মে মেইন রোডে শেষ খেলা অনুষ্ঠিত হয়। এতে ম্যানচেস্টার সিটি ১-০ গোলে সাউদাম্পটনের কাছে পরাজিত হয়। এতে একমাত্র গোল করেন সুইডীয় ডিফেন্ডার মাইকেল সোয়েনসন। পরের মৌসুমে ম্যানচেস্টার সিটি নবনির্মিত সিটি অব ম্যানচেস্টার স্টেডিয়ামে স্থানান্তরিত হয়। ২০০৪ সালে মেইন রোডকে ধ্বংস করে দেয়া হয়।
অ্যাস্টন ভিলা ফুটবল ক্লাব

অ্যাস্টন ভিলা ফুটবল ক্লাব (; সাধারণত অ্যাস্টন ভিলা এফসি এবং সংক্ষেপে অ্যাস্টন ভিলা নামে পরিচিত) হচ্ছে অ্যাস্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৭৪ সালের ২১শে নভেম্বর তারিখে প্রতিষ্ঠিত হয়েছে। ৪২,৭৪৯ ধারণক্ষমতাবিশিষ্ট ভিলা পার্কে "দ্য লায়ন্স" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় উনাই এমেরি এবং সভাপতির দায়িত্ব পালন করছেন নাসেফ সাউইরিস। বর্তমানে স্কটল্যান্ডীয় মধ্যমাঠের খেলোয়াড় জন ম্যাকগিন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, অ্যাস্টন ভিলা এপর্যন্ত ২৫টি শিরোপা জয়লাভ করেছে; যার মধ্যে ৭টি প্রিমিয়ার লিগ, ২টি ইএফএল চ্যাম্পিয়নশিপ, ৭টি এফএ কাপ এবং ৫টি ইএফএল কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ১টি উয়েফা চ্যাম্পিয়নস লিগ এবং ১টি উয়েফা সুপার কাপ শিরোপা রয়েছে।
গ্রিম্‌স্‌বি টাউন ফুটবল ক্লাব

গ্রিম্‌স্‌বি টাউন ফুটবল ক্লাব (; এছাড়াও গ্রিম্‌স্‌বি টাউন এফসি, অথবা শুধুমাত্র গ্রিম্‌স্‌বি টাউন নামে পরিচিত) হচ্ছে ক্লিথর্পস ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে প্রতিযোগিতা করে। এই ক্লাবটি ১৮৭৮ সালে গ্রিম্‌স্‌বি পেলহ্যাম প্রতিষ্ঠিত হয়েছে। গ্রিম্‌স্‌বি টাউন তাদের সকল হোম ম্যাচ ক্লিথর্পসের ব্লান্ডেল পার্কে খেলে থাকে; যার ধারণক্ষমতা হচ্ছে ৯,০৩১। বর্তমানে এই ক্লাবের ম্যানেজারের দায়িত্ব পালন করছেন পল হার্স্ট এবং সভাপতির দায়িত্ব পালন করছেন জেসন স্টকউড। বর্তমানে ইংরেজ রক্ষণভাগের খেলোয়াড় লুক ওয়াটারফল এই ক্লাবের অধিনায়কের দায়িত্ব পালন করছেন।
যদিও বিগত কয়েকবছর ধরে ক্লাবটি কঠিন সময় অতিক্রম করছে, তবে এটি ঐতিহাসিক লিঙ্কনশায়ারের সফলতম দল ছিল এবং এই অঞ্চল থেকে ফুটবল লীগের শীর্ষ বিভাগে খেলা এক্মাত্র ক্লাব ছিল। তারা এফএ কাপের সেমিফাইনালে উঠা লিঙ্কনশায়ারের চারটি দলের মধ্যে একটি এবং ১৯২৩ সালে একবার তারা এফএ কাপের ফাইনালে পৌছাতে পেরেছিল। লিঙ্কনশায়ারের অন্যান্য সকল দল থেকে এটি বেশি সময়ের জন্য ইংল্যান্ডের ফুটবলের দ্বিতীয় স্তরে অংশগ্রহণ করেছে।
উদয়ন উচ্চ মাধ্যমিক বিদ্যালয়

উদয়ন উচ্চ মাধ্যমিক বিদ্যালয় (পূর্বনাম: উদয়ন বিদ্যালয়) বাংলাদেশের রাজধানী ঢাকা শহরে অবস্থিত একটি শিক্ষা প্রতিষ্ঠান। এটি ১৬,৯৬০ বর্গফুট এলাকার উপর প্রতিষ্ঠিত।
এটি ঢাকা বিশ্ববিদ্যালয় এলাকার ফুলার রোডে অবস্থিত।
১৯৫৫ সালের জুন মাসে স্থাপিত এই বিদ্যালয় ঢাকা ইংলিশ প্রিপারেটরি স্কুল নামে যাত্রা শুরু করে। ১৯৬৯ সালে ঢাকা বিশ্ববিদ্যালয়ের সাথে নিবন্ধনক্রমে বিদ্যালয়টি মাধ্যমিক পর্যায়ে উন্নীত হয় এবং নাম পরিবর্তিত হয়ে উদয়ন বিদ্যালয় নামে নামকরণ করা হয়। ১৯৫৫ থেকে ১৯৯২ সাল পর্যন্ত বিদ্যালয়টি ঢাকা বিশ্ববিদ্যালয়ের উপাচার্যের বাসভবনের পাশে অবস্থিত ছিল যা ১৯৯২ সালে ঢাকা বিশ্ববিদ্যালয়ের জগ্ননাথ হলের পাশে ৩/৩ ফুলার রোডে স্থানান্তরিত হয়। ঢাকা বিশ্ববিদ্যালয়ের অনুদানে প্রতিষ্ঠিত হলেও প্রতিষ্ঠানটি বেসরকারী প্রতিষ্ঠানের মর্যাদা লাভ করেছে। এর বর্তমান ভবনের নির্মাণ কাজ শেষ হয় ১৯৮৮ সালে। প্রতিষ্ঠানটি স্কুল থেকে কলেজে রূপান্তরিত হয় ১৯৯৮ সালে।
ক্যান্টারবেরি, নিউ সাউথ ওয়েল্‌স

ক্যান্টারবেরি (Canterbury) দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের বৃহত্তর সিডনি শহরের একটি উপশহর। এটি কেন্দ্রীয় সিডনি থেকে ১০ কিমি দক্ষিণ-পশ্চিমে কুক নদীর উপত্যকায় অবস্থিত। এটি প্রায় সম্পূর্ণ আবাসিক এলাকা। সিডনির প্রধান ঘোড়দৌড় ময়দান ক্যান্টারবেরি রেসকোর্স এখানে অবস্থিত। শহরের বেশির ভাগ অধিবাসী ব্রিটিশ বা আইরিশ। তবে ১৯৮০ ও ১৯৯০-এর দশকে অনেক অন্য জাতের লোক শহরটিতে এসেছে। এদের মধ্যে চীনা, লেবানীয়, গ্রিক, লাতিন আমেরিকান ও ভিয়েতনামীয় সম্প্রদায় বেশ বড়।
ইউরোপীয়দের বসতিস্থাপনের আগে এখানে ধারুক নামের একটি আদিবাসী গোত্র বাস করত।
ক্যান্টারবেরিতে বেশ কয়েকটি ঐতিহ্য তালিকাভুক্ত স্থান রয়েছে, যার মধ্যে রয়েছে:
ডেনিস ল

ডেনিস ল (জন্ম ফেব্রুয়ারি ২৪ ১৯৪০, স্কটল্যান্ডের আবেরডিন) একজন অবসরপ্রাপ্ত স্কটিশ ফুটবল খেলোয়াড় যিনি ১৯৫০ থেকে ১৯৭০ দশকে স্ট্রাইকার হিসেবে মাঠ কাঁপিয়েছেন।
ফুটবল খেলোয়াড় হিসেবে ল তার ক্যারিয়ার শুরু করেন দ্বিতীয় বিভাগের দল হাডার্সফিল্ড টাউনের সাথে ১৯৫৬ সালে। চার বছর হাডার্সফিল্ডে খেলার পর তিনি তৎকালীন ব্রিটিশ রেকর্ড ৫৫,০০০ পাউন্ডের বিনিময়ে যোগ দেন ম্যানচেস্টার সিটিতে। ল সেখানে একবছর খেলেন। এর পর নতুন ইংরেজ ও ইতালীয় রেকর্ড ১১০,০০০ পাউন্ডের বিনিময়ে তিনি যোগ দেন ইতালীয় ক্লাব টোরিনোতে। যদিও ইতালিতে তিনি ভালই খেলছিলেন, তবে তিনি সেখানকার জীবনের সাথে মানিয়ে নিতে পারেননি এবং ১৯৬২ সালে তিনি নতুন ব্রিটিশ রেকর্ড ১১৫,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন।
ইউনাইটেডে খেলা ১১ বছরের ক্যারিয়ারের জন্যই আজ তিনি সুপরিচিত। এখানে ৪০৯ ম্যাচে তিনি ২৩৬ গোল করেন এবং সমর্থকের কাছে "দ্য কিং" ও "দ্য ল'ম্যান" উপাধি লাভ করেন। ১৯৬৪ সালে তিনি সম্মানজনক ইউরোপীয় বর্ষসেরা ফুটবলার পুরস্কার লাভ করেন এবং দলকে ১৯৬৫ ও ১৯৬৭ সালের প্রথম বিভাগ জিততে সাহায্য করেন। ১৯৭৩ সালে একমৌসুমের জন্য ল ম্যানচেস্টার ইউনাইটেড ত্যাগ করেন ও ম্যানচেস্টার সিটিতে যোগ দেন। এরপর ১৯৭৪ সালে তিনি ফিফা বিশ্বকাপে স্কটল্যান্ডের প্রতিনিধিত্ব করেন। ল স্কটল্যান্ডের পক্ষে ৫৫ ম্যাচ খেলেছেন এবং দলের পরক্ষে রেকর্ড ৩০ গোল করেছেন। অবশ্য তার রেকর্ডের আরেকজন ভাগীদার আছে। ববি চার্লটনের পর ইউনাইটেডের শীর্ষ গোলদাতা।
অরোরা (দেবী)

অরোরা (লাতিন: "[awˈroːra]") লাতিন শব্দে হল ভোর, যা রোমান পুরাণ এবং লাতিন কবিতায় ভোরের দেবী। গ্রিক পুরাণে অরোরাকে এয়স এবং হিন্দু পুরাণে ঊষা ইন্দো-ইউরোপীয় ভোরের দেবী।
রোমাণ পুরাণে অরোরা হল ভোরের দেবী। সে ভোরের আকাশে অপরূপ সুন্দর একজন নারীর প্রতিমূর্তি হয়ে উড়ে বেড়ান আর সূর্যের আগমন ঘোষণা করেন। তার বংশপরিচয় ছিল নমনীয়: ওভিদ এর জন্য, সে সমান হবে "পাল্যানটিস", পাল্যাসের কন্যা বাচক, অথবা হুপেরিয়ন কন্যা।
অরোরার এক ভাই সূর্য ও এক বোন চাঁদ। তার বেশ কজন পুত্রের মাঝে উল্লেখযোগ্য চারজন হল চারদিকের বাতাস (উত্তর, দক্ষিণ, পূর্ব ও পশ্চিম)। একটি পুরাণ অনুসারে তিনি তার মৃত এক পুত্রের জন্য কাঁদেন আর আকাশে উড়ে বেড়ান। তিনি যখন কাঁদেন তখন তার চোখের জল শিশির হয়ে ঝরে পরে। গ্রিক পুরাণে অরোরার আর এক রূপ হল ইয়স। উইলিয়াম শেকসপিয়র তার বিখ্যাত নাটক "রোমিও অ্যান্ড জুলিয়েট"-এ অরোরার উল্লেখ করেছেন।
তার অন্যতম প্রেমিক ছিলেন টিথোনুস। অরোরা জিউসের কাছে তার প্রেমিকের অমরত্বের অণুরোধ করেছিলেন। কিন্তু তিনি জিউসের কাছে অমর থাকার নিয়মাবলী জেনে নেননি। যার কারণে টিথোনুস অমরত্বের ফল ভোগ করতে ব্যর্থ হন।
তুর্কমেনিস্তানের জাতীয় পতাকা

তুর্কমেনিস্তানের জাতীয় পতাকা নির্বাচিত হয় ২৪ জানুয়ারি, ২০০১। বিশ্বের সবচেয়ে কারুকার্য মণ্ডিত পতাকা হিসাবে সাধারণত একে চিহ্নিত করা হয়।
সবুজ পটভূমির এই পতাকার বাম দিকে (Hoist side) উলম্বিকভাবে লাল ডোরা রয়েছে। ডোরার মধ্যে গালিচায় ব্যবহৃত নকশা (পাঁচটি) এবং নিচের দিকে জাতিসংঘের পতাকার মতো জলপাই গাছের শাখা রয়েছে; সবুজ পটভূমির উপর একটি সাদা রঙের বর্ধিষ্ণু বাঁকা চাঁদ রয়েছে, যা তুর্কিদের (Turkic Peoples) বৈশিষ্ট্যমূলক প্রতীকস্বরূপ। এর ঠিক উপরে কোনায় লাল ডোরার পাশে পাঁচটি পঞ্চ-বিন্দু তারা (Five-pointed star) অবস্থিত।
সবুজ ও লাল রঙের প্রতি তুর্কিদের দীর্ঘ সময়ের অনুরাগ পতাকার রঙে প্রতিফলিত হয়েছে। বর্ধিষ্ণু বাঁকা চাঁদ দেশের উজ্জ্বল সম্ভাবনা এবং তারাসমূহ তুর্কমেনিস্তানের পাঁচটি প্রদেশ আহাল (Ahal Province), বলকান (Balkan Province), দাসোগুজ (Daşoguz Province), লেবাপ (Lebap Province) ও মেরী প্রদেশের (Mary Province)প্রতিনিধিত্ব করে।
পাঁচটি ঐতিহ্যবাহী গালিচার নকশা রাষ্ট্রীয় প্রতীক ও পতাক্য পাঁচটি প্রধান উপজাতি গোষ্ঠীর সংস্কৃতির পরিচায়ক। এই উপজাতির ঐতিহ্যবাহী ক্রম (উপর থেকে নিচ) হচ্ছে টেকে (টেক্কে), ইয়োমুট (ইয়োমুদ), আরসারি (এরসারি), চৌদুর (চোদুর) এবং সেরিক (সেরিক্ব্‌) (ইংরেজিতে:Teke (Tekke), Yomut (Yomud), Arsary (Ersary), Chowdur (Choudur), and Saryk (Saryq))। স্যালির (স্যালর) গোষ্ঠী যারা আধুনিক যুগের কিছু পূর্বে যুদ্ধে পরাজিত হয় তারা সহ অন্যান্য ছোট উপজাতি ও গোষ্ঠী সমূহকে তুলে ধরা হয়নি
পতাকার অন্যতম বিষম অংশটি হচ্ছে জলপাইয়ের মালা, যা ঐতিহ্যবাহী গালিচার নকশাকে লঙ্ঘন করে যোগ করা হয়েছে। ১৯৯৫ সালের ১২ই ডিসেম্বর জাতিসংঘ সাধারণ পরিষদের সিদ্ধান্ত অনুযায়ী স্থায়ী নিরপেক্ষতার প্রতীক স্বরূপ এটি গৃহীত হয়।
১৯৯১ সালে সোভিয়েত ইউনিয়ন হতে স্বাধীনতা লাভের পূর্বে তুর্কমেনিস্তানের পতাকা সোভিয়েত প্রজাতন্ত্রের অন্যান্য পতাকার সদৃশ ছিল। স্বাধীনতা লাভের পর ১৯৯২ সালের ১৯ ফেব্রুয়ারি তুর্কমেনিস্তানের জন্য অনেকটা বর্তমান নকশার মতো পতাকা নির্বাচন করা হয়, যার বাম দিকের নকশা ছিল ভিন্নতর। ২০০১ সালে বর্তমান নকশা প্রতিষ্ঠিত হওয়ার আগে ১৯৯৭ সালে আর এক দফা নকশা পরিবর্তন করা হয়।
হ্যারি গ্রেগ

হ্যারি গ্রেগ (২৭ অক্টোবর ১৯৩২ – ১৬ ফেব্রুয়ারি ২০২০) উত্তর আয়ারল্যান্ডীয় ফুটবল খেলোয়াড় ছিলেন।
লিনফিল্ড দলের হয়ে তিনি ক্যারিয়ার শুরু করেন। পরে স্থানীয় দল কোলেরেইন দলের সাথে চুক্তি করেন। ১৮ বছর বয়সে তিনি ডনকাস্টার রোভার্স দলে যোগ দেন। ১৯৫৭ সালে তিনি ম্যানচেস্টার ইউনাইটেড দলে যোগ দেন। তিনি উত্তর আয়ারল্যান্ডের পক্ষে ২৫ টি ম্যাচ খেলেছেন।
গ্রেগ ছিলেন একজন গোলরক্ষক। ইউনাইটেডের পক্ষে ৪৮ টি ম্যাচে তিনি কোন গোল হজম করেননি। তাকে প্রায়ই 'মিউনিখের নায়ক' বলে ডাকা হয়, কেননা মিউনিখ বিমান দুর্ঘটনার সময় তিনি অসীম সাহসের সাথে তার সতীর্থ ববি চার্লটন, জ্যাকি ব্লাঞ্চফ্লাওয়ার ও ডেনিস ভায়োলেট সহ অন্যান্যদের জীবন বাঁচিয়েছিলেন। এছাড়া তিনি একজন মহিলা ও তার শিশু সন্তান এবং ম্যানেজার স্যার ম্যাট মাজবিকে দুর্ঘটনাস্থল থেকে উদ্ধার করেছিলেন।
হ্যারি গ্রেগকে ম্যানচেস্টার ইউনাইটেডের সফলতম গোলরক্ষকের মধ্যে অন্যতম হিসেবে বিবেচনা করা হয়, যদিও এর যোগ্য কোন পদক তিনি পাননি। ১৯৬৩ সালের এফএ কাপ বিজয়ের সময় কাধের আঘাতের কারণে তিনি দলভুক্ত হতে পারেননি। পরবর্তীতে তিনি বেশিরভাগ সময় আহত থাকায় ১৯৬৪-৬৫ ও ১৯৬৬-৬৭ সালের লীগ বিজয়ী দলে অন্তর্ভুক্ত হতে ব্যর্থ হন। ১৯৬৭ সালে তিনি স্টোক সিটি দলে যোগ দেন। পরবর্তীতে স্টোক সিটি ত্যাগ করে তিনি শ্রিউসবারি টাউনের ম্যানেজার হন।
১৯৭২ সালের নভেম্বরে তিনি সোয়ানসি সিটি দলের ম্যানেজার হন। ১৯৭৫ সালের ফেব্রুয়ারিতে তিনি পদত্যাগ করে ক্রুউই আলেক্সান্দ্রা দলের ম্যানেজার হন যেখানে তিনি ১৯৭৮ সাল পর্যন্ত দায়িত্ব পালন করেন। সাবেক সতীর্থ ডেভ সেক্সটনের নিমন্ত্রনে তিনি সাড়া দেন এবং সেখান গোলরক্ষকের কোচ নিযুক্ত হন। ডেভ সেক্সটন উইনাইটেড ছেড়ে দেয়ার আগে তিনি লু ক্যানারির সহযোগী হিসেবে যোগদান করেন। ১৯৮৪ সালে তিনি দল তিনি সুইনডন টাউনদলের ম্যানেজার হন।
হ্যারি গ্রেগ ২০২০ সালের ১৬ ফেব্রুয়ারি মৃত্যুবরণ করেন।
জিমি মারফি

জেমস (জিমি) প্যাট্রিক মারফি (৮ অগাস্ট ১৯১০, পেন্ট্রে, গ্ল্যামোরগান - ১৪ নভেম্বর ১৯৮৯, ম্যানচেস্টার) ছিলেন একজন ফুটবল খেলোয়াড় ও ম্যানেজার।
তিনি ছিলেন ম্যানচেস্টার ইউনাইটেডের ম্যানেজার ম্যাট বাজবির দীর্ঘদিনের সহযোগী। ১৯৫৮ সালের ৬ ফেব্রুয়ারি মিউনিখ বিমান দুর্ঘটনার পর তিনি সাময়িকভাবে ম্যানেজারের দায়িত্ব নেন। তিনি তখন উইনাইটেডকে এফএ কাপের ফাইনালে তুলতে পেরেছিলেন। ম্যাট বাজবি সুস্থ হয়ে ফিরে এলে তিনি পুনরায় সহকারী ম্যানেজার হিসেবে কাজ করেন। ১৯৭১ সাল পর্যন্ত তিনি ওল্ড ট্রাফোর্ডে সহকারী ম্যানেজার হিসেবে কাজ করেছেন।
মারফি ১৯৩০ দশকে ওয়েলসের হয়ে খেলেছেন এবং ১৯৫৮ ফিফা বিশ্বকাপে দলের ম্যানেজার ছিলেন। তাদের একমাত্র বিশ্বকাপে তারা কোয়ার্টার ফাইনালে উন্নীত হয়েছিলেন। ১৯৮৯ সালে ৭৯ বছর বয়সে মারফি মারা যান।
তিনি ওয়েস্ট ব্রমের হয়ে ২০০টিরও বেশি ম্যাচ খেলেছেন এবং ১৯৩৫ সালে ওয়েস্ট ব্রমের হয়ে এফএ কাপের ফাইনালে অংশ নিয়েছেন।
বোল্টন ওয়ান্ডারার্স ফুটবল ক্লাব

বোল্টন ওয়ান্ডারার্স ফুটবল ক্লাব (, ; এছাড়াও বোল্টন ওয়ান্ডারার্স এফসি অথবা শুধুমাত্র বোল্টন ওয়ান্ডারার্স নামে পরিচিত) হচ্ছে ইংল্যান্ডের গ্রেটার ম্যানচেস্টারের বোল্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের চতুর্থ স্তরের ফুটবল লিগ ইএফএল লিগ টু-এ খেলে। এই ক্লাবটি ১৮৭৪ সালে ক্রাইস্ট চার্চ ফুটবল ক্লাব হিসেবে প্রতিষ্ঠিত হয়েছে। বোল্টন ওয়ান্ডারার্স তাদের সকল হোম ম্যাচ বোল্টনের বোল্টন বিশ্ববিদ্যালয় স্টেডিয়ামে খেলে থাকে; যার ধারণক্ষমতা হচ্ছে ২৮,৭২৩। বর্তমানে এই ক্লাবের ম্যানেজারের দায়িত্ব পালন করছেন ইয়ান ইভাট। বর্তমানে পর্তুগিজ রক্ষণভাগের খেলোয়াড় রিকার্দো সান্তোস এই ক্লাবের অধিনায়কের দায়িত্ব পালন করছেন।
ফুটবল লিগের প্রতিষ্ঠাতা সদস্য বোল্টন ১৯২০-এর দশকের সফল ক্লাব ছিল। উক্ত সময় ক্লাবটি ৩ বার এফএ কাপ জয়লাভ করেছিল। ন্যাট লফটহাউজের দেয়া একমাত্র গোলের মাধ্যমে ১৯৫৮ সালে তারা চতুর্থ বারের মত কাপটি জয়লাভ করে। ১৯৮৭ সালে ক্লাবটি সবচেয়ে খারাপ সময় অতিবাহিত করেছে। উক্ত সময় ক্লাবটি চতুর্থ স্তরে অবনমিত হয়েছিল। শীর্ষ বিভাগে ৩১ বছর অনুপস্থিতি থাকার পর ১৯৯৫ সালে তারা পুনরায় প্রিমিয়ার লিগে উন্নীত হয়।
ঘরোয়া ফুটবলে, বোল্টন ওয়ান্ডারার্স এপর্যন্ত ১০টি শিরোপা জয়লাভ করেছে; যার মধ্যে ৩টি ইএফএল চ্যাম্পিয়নশিপ, ৪টি এফএ কাপ এবং ১টি ফুটবল লিগ ট্রফি শিরোপা রয়েছে।
গর্ডন ব্রাউন

গর্ডন ব্রাউন (জন্ম: ২০ ফেব্রুয়ারি ১৯৫১) ইংল্যান্ড সাবেক প্রধানমন্ত্রী। ২০০৭ সালের ২৭ জুন তিনি সাবেক প্রধানমন্ত্রী টোনি ব্লেয়ারের কাছ থেকে এই দায়িত্ব গ্রহণ করেন এবং ১২ মে ২০১০ এ অবসর নেন। তিনি যুক্তরাজ্যের লেবার পার্টির সদস্য। টোনি ব্লেয়ারের মন্ত্রীসভায় তিনি অর্থমন্ত্রীর দায়িত্ব পালন করেন।
ব্রাউন গ্লাসগোতে জন্ম গ্রহণ করেন। তার পিতা জন ইবেনজার ব্রাউন ধর্ম মন্ত্রী ছিলেন। ১৬ বছর বয়সে ব্রাউন এডিনবার্গ বিশ্ববিদ্যালয়তে ইতিহাস পড়তে ভর্তি হন। তিনি বৃটেনের সেই চার জন প্রধানমন্ত্রীর একজন যারা, অক্সফোর্ড বা ক্যামব্রীজ বিশ্ববিদ্যালয়তে অধ্যয়ন করেন নাই। ব্রাউন এডিনবার্গ বিশ্ববিদ্যালয় থেকে সম্মান, স্নাতক (১৯৭২ ও পিএইচ.ডি ১৯৮২ ডিগ্রি লাভ করেন। তার পিএইচ.ডি এর বিষয় ছিল "লেবার পার্টি এবং ১৯১৮-২৯ সালে স্কটল্যান্ডের রাজনৈতিক পরিবর্তন।
১৯৭২ সালে ছাত্র থাকাকালীন ব্রাউন এডিনবার্গ বিশ্ববিদ্যালয়ের রেক্টর নির্বাচিত হন। ব্রাউন একজন খন্ডকালীন প্রভাষক হিসেবে গ্লাসগোর ক্যালেডোনিয়ান বিশ্ববিদ্যালয়ে "রাজনীতি" পড়ান। তারপর তিনি স্কটিশ টেলিভিষণে একজন সাংবাদিক হিসেবেও কাজ করেন।
যুক্তরাজ্যের ১৯৮৩ সালের নির্বাচনে ব্রাউন সংসদ সদস্য (Member of Parliament) নির্বাচিত হন। সেই সময় তিনি বিরোধী দলের বাণিজ্য ও শিল্প বিষয়ক মুখপাত্রের দায়িত্ব পালন করেন। ১৯৮৬ সালে তিনি লেবার পার্টির রাজনীতিবিদ জেমস্‌ ম্যাক্সটন-এর জীবনী গ্রন্থ লিখেন। টোনি ব্লেয়ারের মন্ত্রীসভায় তিনি ১৯৯৭ থেকে ২০০৭ সাল পর্যন্ত তিনি অর্থমন্ত্রীর দায়িত্ব পালন করেন।
বেলফাস্ট

বেলফাস্ট () উত্তর আয়ারল্যান্ডের রাজধানী। এটি উত্তর আয়ারল্যান্ডের সর্ববৃহৎ শহর এবং উলস্টার প্রদেশের অন্তর্গত। এটি ডাবলিনের পর আয়ারল্যান্ড দ্বীপের দ্বিতীয় বৃহত্তম শহর। ২০০১ সালের আদমশুমারী অনুযায়ী শহরের জনসংখ্যা ২৭৭,৩৯১ জন।, এছাড়া ৫৭৯,৫৫৪ বেলফাস্ট মেট্রোপলিটান এলাকায় বাস করে। এটি যুক্তরাজ্যের পঞ্চদশ বৃহত্তম শহর।
বেলফাস্ট উত্তর আয়ারল্যান্ডের সমুদ্র সৈকতের পূর্ব তীর ঘেষে অবস্থিত। শহরের কাছে অনেক পাহাড় পর্বত আছে যার মধ্যে রয়েছে কেভ হিল কাউন্টি পার্ক । এটিকে জোনাথন সুইফটের উপন্যাস গালিভারের ভ্রমণকাহিনীর প্রেরণাস্থল হিসেবে বিবেচনা করা হয়। তিনি এটিকে ঘুমন্ত দৈত্য হিসেবে কল্পনা করেছিলেন যেটি শহরকে পাহারা দিচ্ছে। বেলফাস্ট লাগান নদীর মুখে অবস্থিত, ফলে এখানে জাহাজ নির্মাণ শিল্পের বিকাশ ঘটেছে। অতীতেও বেলাফাস্ট এই শিল্পের জন্য বিখ্যাত ছিল। ১৯১২ সালে বিখ্যাত টাইটানিক জাহাজ এখানে নির্মিত হয়েছিল। এসময় হারল্যান্ড এন্ড উলফ ছিল বিশ্বের সর্ববৃহৎ শিপইয়ার্ড। বেলাফাস্ট ছিল মূলত অ্যানট্রিম কাউন্টির একটি মফস্বল শহর, তবে ১৮৮৮ সালে রানী ভিক্টোরিয়া বেলফাস্টকে নগরের মর্যাদা দেয়ার পর ফেলফাস্ট বোরো গঠিত হয়।
বেলফাস্ট উত্তর আয়ারল্যান্ডের বিপজ্জনক পরিস্থিতির শিকার। তবে ১৯৯৮ সালের গুড ফ্রাইডে চুক্তির পর বেলফাস্ট শহরে অনেক উন্নতি হয়েছে। এর মধ্যে রয়েছে বেলফাস্ট সিটি সেন্টার, ভিক্টোরিয়া স্কয়ার, টাইটানিক স্কয়ার ও অডিসি কমপ্লেক্স এর সংস্কার। শহরে দুটি বিমানবন্দর রয়েছে: জর্জ বেস্ট বেলফাস্ট সিটি এয়ারপোর্ট এবং বেলফাস্ট ইন্টারন্যাশনাল এয়ারপোর্ট। কুইন্স উইনিভার্সিটি অব বেলফাস্ট ও ইউনিভার্সিটি অফ অলস্টার হচ্ছে শহরের প্রধান বিশ্ববিদ্যালয়।
গ্রানাদা

গ্রানাদা স্পেনের আন্দালুসিয়া নামক স্বায়ত্তশাসিত অঞ্চলের অন্তর্গত গ্রানাদা প্রদেশের রাজধানী এবং একটি সুবৃহৎ আধুনিক শহর।
ব্যালন ডি’অর

ব্যালন ডি’অর বা মূল ফরাসি উচ্চারণে বালোঁ দর (; আ-ধ্ব-ব: [balɔ̃ dɔʁ]; "সোনার ফুটবল") একটি ফুটবল পুরস্কার যা প্রতি বছর ফরাসি ক্রীড়া সাময়িকী "ফ্রঁস ফুতবোল" ("France Football") প্রদান করে থাকে। এটি ব্যক্তিগত পর্যায়ে ফুটবল খেলোয়াড়দের জন্য সবচেয়ে প্রাচীন পুরস্কারগুলির মধ্যে অন্যতম। পুরস্কারটি ১৯৫৬ সাল থেকে প্রদান করা শুরু হয়। তবে ২০১০ থেকে ২০১৫ সালের মধ্যে বিশ্ব ফুটবল সংস্থা ফিফা-র সাথে একটি চুক্তি অনুযায়ী এটিকে ফিফা বিশ্বের বর্ষসেরা ফুটবলার পুরস্কারটির (১৯৯১ সালে প্রতিষ্ঠিত) সাথে সাময়িকভাবে একীভূত করে দেওয়া হয় এবং একীভূত পুরস্কারটির নাম দেওয়া হয় ফিফা বালোঁ দর। তবে এই অংশীদারিত্ব ২০১৬ সালে সমাপ্ত হবার পর থেকে পুরস্কারটির আবার "বালোঁ দর" নামে ফেরত যায়, এবং ফিফাও নিজস্ব পৃথক একটি পুরস্কারে ফেরত যায়, যার নাম ফিফা সেরা পুরুষ খেলোয়াড়। ফিফা বালোঁ দর বিজয়ীদেরকে ফিফা ও "ফ্রঁস ফুতবোল" সাময়িকী উভয়েই বিজয়ী হিসেবে গণ্য করে থাকে। 
ফরাসি ক্রীড়া লেখক-সাংবাদিক গাব্রিয়েল আনো (Gabriel Hanot) এই পুরস্কারটির পরিকল্পনা করেন। পূর্ববর্তী বছর জুড়ে যে পুরুষ খেলোয়াড়টি সবচেয়ে ভাল কৃতিত্ব দেখিয়েছে বলে পরিগণিত হয়, তাকে বালোঁ দর পুরস্কারটি দেওয়া হত। ১৯৫৬ থেকে ২০০৬ সাল পর্যন্ত ফুটবল সাংবাদিকদের ভোটাভুটিতে এটি নির্ধারিত হত। ২০০৭ সাল থেকে জাতীয় ফুটবল দলসমূহের প্রশিক্ষক ও অধিনায়কদেরকেও ভোটাধিকার প্রদান করা হয়। আদিতে বালোঁ দর শুধুমাত্র ইউরোপীয় ফুটবল খেলোয়াড়দেরকে প্রদান করা হত এবং এটি সেসময় বর্ষসেরা ইউরোপীয় ফুটবলার পুরস্কার হিসেবে পরিচিত ছিল। ১৯৯৫ সাল থেকে ইউরোপীয় ক্লাবে সক্রিয় যেকোনও জাতীয়তার খেলোয়াড়কে এই পুরস্কারের আওতায় আনা হয়। ২০০৭ সালে সমগ্র বিশ্বের সমস্ত পেশাদার ফুটবল খেলোয়াড়কে এই পুরস্কারের আওতায় আনা হলে এটি একটি বিশ্ব পুরস্কারে পরিণত হয়।
নাইজেল, গৌটেং

নাইজেল দক্ষিণ আফ্রিকার গৌটেং প্রদেশের একটি ছোট শহর যা সোনার খনির জন্য বিখ্যাত। এটি বৃহত্তর জোহানেসবার্গ পৌর এলাকার শিল্প ও বাণিজ্যের কেন্দ্রস্থল পূর্ব র‌্যান্ড এর পাশে অবস্থিত।
১৮৮৬ সালে ভার্কেনফন্টেন নামের খামারে এক অভিযাত্রী স্যার ওয়াল্টার স্কটের "দি ফরচুন্‌স অফ নাইজেল" নামের বইটি পড়ার সময় এখানে সোনার খনি আবিষ্কার করেন। এর পরে এখানে নাইজেল সোনার খনি কোম্পানি নামের প্রতিষ্ঠান স্থাপিত হয়, আর তাকেঘিরেই শহরটি গড়ে উঠে।
বর্তমানে শহরটিতে সোনার খনি ছাড়াও বিভিন্ন ভারী শিল্প রয়েছে।
শহরের নামকরণের অন্য ধারণা অনুযায়ী ব্রিটেনে বহুল প্রচলিত নাম নিয়াল হতে এই শহরের নাম এসেছে।
শরিফুল হক ডালিম

শরিফুল হক ডালিম (জন্ম: ২ ফেব্রুয়ারি ১৯৪৬) যিনি মেজর ডালিম নামে অধিক পরিচিত, হলেন বাংলাদেশ সেনাবাহিনীর একজন প্রাক্তন সামরিক কর্মকর্তা। ১৯৭৫ সালের ১৫ই আগস্ট বাংলাদেশের তৎকালীন রাষ্ট্রপতি শেখ মুজিবুর রহমানকে সপরিবারে হত্যার সাথে তিনি জড়িত ছিলেন। শেখ মুজিব নিহত হবার পর মেজর ডালিম সেটি বাংলাদেশ বেতারে ঘোষণা দেন। '৭৫ পরবর্তী গণপ্রজাতন্ত্রী সরকার তাকে বিদেশে বিভিন্ন বাংলাদেশি দূতাবাসে বিভিন্ন পদে নিয়োগ দেয়।
শরিফুল হক ডালিম প্রথমে ১৯৬৪ সালে পাকিস্তান বিমানবাহিনীতে যোগদান করেন। ১৯৬৫ সালের পাক-ভারত যুদ্ধের পর তিনি বিমানবাহিনী থেকে সেনাবাহিনীতে যোগদান করেন। পাকিস্তান সেনাবাহিনীতে ১৯৭১ সালের এপ্রিল মাস পর্যন্ত কর্মরত ছিলেন। ১৫ই আগস্ট ১৯৭৫ সালের শেখ মুজিবুর রহমানের হত্যাকাণ্ডের পর তাকে সেনাবাহিনীতে পুনঃনিয়োগ করা হয় এবং লেফটেন্যান্ট কর্নেল পদে পদোন্নতি দেয়া হয়। ১৯৭৬ সালে পররাষ্ট্র মন্ত্রণালয়ে নিয়োজিত হবার পর গণচীনে তাকে কূটনীতিক হিসাবে প্রেরণ করা হয়। ১৯৮০ সালে তিনি লন্ডন হাই কমিশনের সাথে যুক্ত হন। ১৯৮২ সালে কমিশনার হিসাবে হংকং-এর দায়িত্বভার গ্রহণ করেন। ১৯৮৮ সালে রাষ্ট্রদূত হিসাবে কেনিয়ায় দায়িত্ব পালন করেন। একই সাথে তাকে তানজানিয়ার দায়িত্ব দেয়া হয়। ইউনেপ (UNEP) এবং হেবিটাট (HABITAT)-এ বাংলাদেশের স্থায়ী প্রতিনিধি হিসাবেও তিনি দায়িত্ব পালন করেন। সোমালিয়ায় যুদ্ধকালীন সময়ে জাতিসংঘের শান্তিরক্ষা বাহিনীর অংশ হিসাবে প্রেরিত বাংলাদেশ সেনাবাহিনীর সদস্যদের সার্বিক তত্ত্বাবধানের বিশেষ দায়িত্বও তিনি পালন করেন। ১৯৯৫ সালে তিনি সরকারি চাকরি থেকে অবসর লাভ করেন।
মুক্তিযুদ্ধের শুরুতে শরিফুল হক ডালিম পাকিস্তানে (তৎকালীন পশ্চিম পাকিস্তান) ছিলেন। ২০শে এপ্রিল ১৯৭১ সালে তিনি পাকিস্তান থেকে পালিয়ে ভারত আসেন এবং সেখান থেকে মুক্তিযুদ্ধে সক্রিয় অংশগ্রহণ করেন। মুক্তিযুদ্ধে অসাধারণ সাহস ও কৃতিত্বের জন্য তিনি বীর উত্তম খেতাবে ভূষিত হন। তবে ২০২১ সালের ৬ই জুন তৎকালীন আওয়ামী লীগ সরকার শেখ মুজিবুর রহমান হত্যা মামলায় শরিফুল হক ডালিমসহ মৃত্যুদণ্ডপ্রাপ্ত চারজনের মুক্তিযুদ্ধের খেতাব বাতিল করে।
১৯৭৫-এ বাংলাদেশের তৎকালীন রাষ্ট্রপতি শেখ মুজিবুর রহমানকে সপরিবারে হত্যার সাথে মেজর ডালিম সক্রিয়ভাবে যুক্ত ছিলেন। মেজর সৈয়দ ফারুক রহমান, খন্দকার আবদুর রশিদ ও মেজর ডালিমসহ আরও কয়েকজন সেনা কর্মকর্তা ১৯৭৫ সালে একটি সেনা অভ্যুত্থানের পরিকল্পনা করেন। ১৯৭৫ সালের ১৫ই আগস্ট ডালিমকে রাষ্ট্রপতি মুজিবকে হত্যা করতে নেতৃত্ব দিতে বলা হয় তবে ডালিম সেটি করতে অস্বীকার করেন। এরপর তাকে দ্বিতীয় ফিল্ড আর্টিলারি রেজিমেন্টের দায়িত্ব দেওয়া হয়। সেনা-অভ্যুত্থান চলাকালে শেখ মুজিবকে হত্যা করা হয়। পরে ডালিম বাংলাদেশ বেতারের নিয়ন্ত্রণ নেন এবং একটি ঘোষণা দেন: 
শেখ মুজিব হত্যা মামলায় মেজর ডালিমকে মৃত্যুদণ্ডাদেশ দেওয়া হয়। তবে বর্তমানে তিনি পলাতক আছেন।
শরিফুল হক ডালিম দীর্ঘদিন আত্মগোপনে ছিলেন। ২০২৪ সালের আগস্টে বাংলাদেশে শেখ হাসিনার সরকারের পতন ও রাজনৈতিক পটপরিবর্তনের পর, ২০২৫ সালের ৫ জানুয়ারি তিনি প্রবাসী সাংবাদিক ইলিয়াস হোসাইনের ইউটিউব চ্যানেলে একটি লাইভ সাক্ষাৎকারে অংশগ্রহণ করেন। সাক্ষাৎকারে ডালিম তার জীবন, সমসাময়িক রাজনৈতিক বিষয় এবং বাংলাদেশের ইতিহাসে তার ভূমিকা নিয়ে আলোচনা করেন। সাক্ষাৎকারটি ৮ লক্ষাধিক দর্শক সরাসরি দেখেন।
ডালিম, নিম্মি চৌধুরীকে বিয়ে করেন এবং তাদের একটি কন্যা সন্তান রয়েছে। তার ছোট ভাই হলেন কামরুল হক স্বপন।
বাগেরহাট

বাগেরহাট বাংলাদেশের দক্ষিণাঞ্চলের খুলনা বিভাগের অন্তর্গত বাগেরহাট জেলায় অবস্থিত একটি শহর। প্রশাসনিকভাবে শহরটি বাগেরহাট জেলা এবং বাগেরহাট সদর উপজেলার সদর। এটি বাগেরহাট জেলার সবচেয়ে বড় এবং প্রধান শহর। এ শহরটি মসজিদের জন্য বিখ্যাত। ঐতিহাসিক মসজিদের শহর বাগেরহাট এ শহরেই অবস্থিত।
শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং যশোর বিমানবন্দর। বিভাগীয় শহর খুলনা থেকে বাগেরহাট শহরের দূরত্ব ৪২.৩ কি.মি.।
বাগেরহাট শহরের মোট জনসংখ্যা ১২৫,১৭৪ জন যার মধ্যে ৬৩,১১৭ জন পুরুষ এবং ৬২,০৫৭ জন নারী। এ শহরের পুরুষ এবং নারী অনুপাত ৯৫। শহরে মোট হোল্ডিং সংখ্যা রয়েছে ৭৮৭০ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.৬৯ মিটার।
১৯৫৮ সালে বাগেরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাগেরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৭টি মহল্লায় বিভক্ত । ১৫.৯০ বর্গ কি.মি. আয়তনের বাগেরহাট শহর এলাকাটি বাগেরহাট পৌরসভা দ্বারা পরিচালিত হয়।
শিক্ষার হার, শিক্ষা প্রতিষ্ঠান গড় হার ৬৪.৬২%। কলেজ ৪৪, কারিগরি কলেজ ২, ভোকেশনাল ইনস্টিটিউট ১, মাধ্যমিক বিদ্যালয় ২৪১, কারিগরি বিদ্যালয় ২, প্রাথমিক বিদ্যালয় ৮৭৩, কিন্ডার গার্টেন ১০, কমিউনিটি স্কুল ৩, মাদ্রাসা ২২২। উল্লেখযোগ্য শিক্ষা প্রতিষ্ঠান: চিরুলিয়া স্কুল এন্ড কলেজ (১৯১৭), রামপাল ডিগ্রি কলেজ (১৯৬৮), খলিলুর রহমান ডিগ্রি কলেজ (১৯৬৮), শরণখোলা ডিগ্রি কলেজ (১৯৭৮), শহীদ স্মৃতি ডিগ্রি কলেজ (১৯৯৩), কচুয়া ডিগ্রি কলেজ, কচুয়া মহিলা ডিগ্রি কলেজ, হোমিওপ্যাথিক কলেজ, পিসি কলেজ (১৯১৮),বাগেরহাট কামিল মাদ্রাসা (১৯৬০), মোংলা সরকারি কলেজ (১৯৮১), সরকারি মহিলা কলেজ, খানজাহান আলী কলেজ, শারীরিক শিক্ষা কলেজ, টেক্সটাইল ইনস্টিটিউট, মংলা বন্দর স্কুল ও কলেজ (১৯৮৭), মেডিকেল এ্যাসিস্ট্যান্ট ট্রেনিং স্কুল, অন্ধ বধির ইনস্টিটিউট, মুলঘর সরকারি উচ্চ বিদ্যালয় (১৮৫৭),মোবাইদুল ইসলাম মাধ্যমিক বিদ্যালয় (১৯৯৮), বাগেরহাট বহুমুখী পাইলট মাধ্যমিক বিদ্যালয় (১৮৭৮), বাহিরদিয়া উচ্চ বিদ্যালয় (১৮৯২), নলধা মাধ্যমিক বিদ্যালয় (১৮৯৫), দৈবজ্ঞহাটি বিশ্বেশ্বর বহুমুখী মাধ্যমিক বিদ্যালয় (১৯১৫), মসনী মাধ্যমিক বিদ্যালয় (১৯১৫), গোয়ালহাট রসিকলাল বহুমুখী মাধ্যমিক বিদ্যালয় (১৯১৬), সাচিয়াদহ চুনখোলা এমবি মাধ্যমিক বিদ্যালয় (১৯১৬), প্রফুল্ল চন্দ্র রায় মহাবিদ্যালয় (১৯১৮), চিংড়াখালী মাধ্যমিক বিদ্যালয় (১৯২০), খানজাহানীয়া মাধ্যমিক বিদ্যালয় (১৯২৩), এসি লাহা পাইলট উচ্চ বিদ্যালয় (১৯২৪), কচুবুনিয়া রহমাতিয়া মাধ্যমিক বিদ্যালয় (১৯২৭), গিলাতলা বহুমুখী উচ্চ বিদ্যালয় (১৯২৯), সুগন্ধি মাধ্যমিক বালিকা বিদ্যালয় (১৯৩০), ফয়লা হাট কামালউদ্দিন মাধ্যমিক বিদ্যালয় (১৯৩৭), পেড়িখালি ইউনিয়ন মাধ্যমিক বিদ্যালয় (১৯৩৯), ডাকরা বহুমুখী উচ্চ বিদ্যালয় (১৯৪০), এসএম উচ্চ বিদ্যালয় (১৯৪৫), সেন্ট পলস্ উচ্চ বিদ্যালয় (১৯৫৪), আরকেডিএস বালিকা বিদ্যালয় (১৯৬৮), চরলাটিয়া সরকারি প্রাথমিক বিদ্যালয় (১৯০৪), বড়বাড়িয়া হাটখোলা সরকারি প্রাথমিক বিদ্যালয় (১৯১২), আংরা সরকারি প্রাথমিক বিদ্যালয় (১৯১৮), মাদারতলী সরকারি মডেল প্রাথমিক বিদ্যালয় (১৯২৮), মাধবকাঠী আহমদিয়া ফাজিল ডিগ্রি মাদ্রাসা (১৯১৫)। বড়বাড়িয়া মাধ্যমিক বিদ্যালয়,চিতলমারী ১৯৪১। টাটিবুনিয়া মাধ্যমিক বিদ্যালয়, মোংলা (১৯২৭)।
উলভারহ্যাম্পটন ওয়ান্ডারার্স ফুটবল ক্লাব

উলভারহ্যাম্পটন ওয়ান্ডারার্স ফুটবল ক্লাব (; সাধারণত উলভারহ্যাম্পটন ওয়ান্ডারার্স এফসি এবং সংক্ষেপে উলভারহ্যাম্পটন ওয়ান্ডারার্স নামে পরিচিত) হচ্ছে উলভারহ্যাম্পটন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৭৭ সালে তারিখে "সেন্ট লুক'স ফুটবল ক্লাব" নামে প্রতিষ্ঠিত হয়েছে। ৩১,৭৫০ ধারণক্ষমতাবিশিষ্ট মলিনো স্টেডিয়ামে "উলভস" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় গেরি ও'নিল এবং সভাপতির দায়িত্ব পালন করছেন জেফ শি। বর্তমানে ইংরেজ রক্ষণভাগের খেলোয়াড় ম্যাক্স কিলম্যান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, উলভারহ্যাম্পটন ওয়ান্ডারার্স এপর্যন্ত ২৫টি শিরোপা জয়লাভ করেছে; যার মধ্যে তিনটি প্রিমিয়ার লিগ, চারটি এফএ কাপ এবং চারটি এফএ চ্যারিটি শিল্ড শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে উয়েফা কাপ শিরোপা। ম্যাট ডোহার্টি, লি নেইলর, কনর কোডি, জিমি মারে এবং জন রিচার্ডসের মতো খেলোয়াড়গণ উলভারহ্যাম্পটন ওয়ান্ডারার্সের জার্সি গায়ে মাঠ কাঁপিয়েছেন।
প্যাট ক্রেরান্ড

প্যাট্রিক টিমোথি ("প্যাডি") ক্রেরান্ড (জন্ম ফেব্রুয়ারি ১৯, ১৯৩৯, গ্লাসগো) ছিলেন একজন আইরিশ বংশোদ্ভূত স্কটিশ আন্তর্জাতিক ফুটবল খেলোয়াড় যিনি দলের পক্ষে ১৬ আন্তর্জাতিক ম্যাচে প্রতিনিধিত্ব করেছেন।
সেল্টিকে ৬ বছর (১২০ খেলায় ৫ গোল) খেলার পর ১৯৬৩ সালের ৬ ফেব্রুয়ারি তিনি ম্যানচেস্টার ইউনাইটেডের সাথে চুক্তিবদ্ধ হন। মিউনিখ বিমান দুর্ঘটনার পঞ্চম বার্ষিকীতে ব্ল্যাকপুলের বিপক্ষে তার অবিষেক ঘটে। তিনি ছিলেন আক্রমণাত্বক ও কঠিন ট্যাক্‌ল করা মিডফিল্ডার, যিনি ট্যাক্‌লিং, নিখুঁত পাস দেয়া, এবং সুযোগ তৈরি করার জন্যই মূলত বিখ্যাত। তিনি ববি চার্লটন, জর্জ বেস্ট প্রমুখের গোলদানের উৎস ছিলেন। বলা হত যে যদি উইনাইটেডে বেস্ট, ল এবং চার্লটন একসাথে খেলতেন তাহলে ফর্মে থাকা প্যাডিই হতেন দলের হৃদ-স্পন্দন।
১৯৬৫ ও ১৯৬৭ সালে ইউনাইটেডকে লীগ চ্যাম্পিয়ন হতে তিনি দলকে সাহায্য করেন এবং ১৯৬৩ সালে এফএ কাপ ও ১৯৬৮ সালে ইউরোপীয়ান কাপ জেতান। ১৯৭২ সালে ইউনাইটেডের পক্ষে ৪০১ খেলায় ১৯ গোল করে তিনি অবসর নেন।
১৯৭৬-৭৭ মৌসুমে তিনি নর্দাম্পটন টাউন দলের ম্যানেজার এবং ১৯৮০ থেকে ১৯৯০ দশকের মাঝামাঝি স্থানীয় বেতার কেন্দ্রে ইউনাইটেডের খেলার ধারাবভাষ্যকার হিসেবে কাজ করেন।
বর্তমানে তিনি ম্যানচেস্টার ইউনাইটেড টেলিভিশন (), এ স্টিভ বাওয়ার সাথে নিয়মিত বিষেষজ্ঞ হিসেবে "ক্রেরান্ড এন্ড বাওয়ার... ইন এক্সট্রা টাইম" অনুষ্ঠানে কাজ করেন। ইউনাইটেডের পক্ষে রসালো ভাষায় মজা করে ধারাভাষ্য দেয়ার জন্য তিনি ইউনাইটেডের তরুণ ভক্তদের কাছে আজও জনপ্রিয়।
১৯৯৫ সালে তিনি ক্রিস্টাল প্যালেস সমর্থক ম্যাথু সিমন্সের উপর এরিক ক্যান্টোনার কুখ্যাত কুং-ফু কিকের সমর্থন করেন। এই ঘটনার আগে-পরে তিনি গণমাধ্যমে ম্যানচেস্টার ইউনাইটেডের চিয়ার-লিডার হিসেবেই পরিচিত ছিলেন।
উইলফ ম্যাকগিনেস

উইলফ ম্যাকগিনেস (জন্ম অক্টোবর ২৫, ১৯৩৭, ম্যানচেস্টার, ইংল্যান্ড) ছিলেন একজন ইংরেজ ফুটবল খেলোয়াড় ও ম্যানেজার যিনি ইংল্যান্ডের পক্ষে দু'বার আন্তর্জাতিক খেলায় অংশ নিয়েছেন। স্যার ম্যাট বাজবির কাছ থেকে দায়িত্ব নিয়ে ম্যানচেস্টার ইউনাইটেডের ম্যানেজার হবার কারণেই তিনি মূলত পরিচিত। তার ছেলে পল ম্যাকগিনেস বর্তমানে ম্যানচেস্টার ইউনাইটেডের অণুর্ধ-১৮ দলের ম্যানেজার এবং ১৭-২১ বছর বয়সীদের জন্য পরিচালিত উয়ুথ অ্যাকাডেমীর সহকারী পরিচালক।
খেলোয়াড় হিসেবে তিনি ম্যানচেস্টার, ল্যাঙ্কাশায়ার ও ইংল্যান্ডকে বিদ্যালয় পর্যায়ে নেতৃত্ব দিয়েছেন এবং ১৯৫৩ সালের জানুয়ারিতে ম্যানচেস্টার ইউনাইটেডের হয়ে চুক্তিবদ্ধ হয়েছেন। ১৯৫৩ সালের ৮ অক্টোবর উভসের বিপক্ষে ১৭ বছর বয়সে তার অভিষেক ঘটে। দলে তার অবস্থান নিয়ে প্রচন্ড প্রতিযোগিতা ছিল, তবে তিনি ১৯৫৬ সালের লীগ শিরোপার মেডেলের ভাগীদার হবার যোগ্য বিবেচিত হয়েছিলেন।
১৯৫৮ সালে মিউনিখ বিমান দুর্ঘটনার সময় তিনি ইউনাইটেডের খেলোয়াড় ছিলেন তবে দুর্ঘটনার আঘাতে তিনি পরে আর খেলতে পারেননি। ভাঙ্গা পায়ের জন্য মাত্র ২২ বছর বয়সেই তার ক্যারিয়ার শেষ হয়ে যায়।
তিনি ইউনাইটেডের সাথে যুক্ত থাকেন এবং ১৯৬৯ সালে স্যর ম্যাট বাজবি অবসর নেয়ার পর রিজার্ভ দলের ম্যানেজার থেকে তাকে পদোন্নতি দিয়ে মূল একাদশের ম্যানেজার করা হয়। ৩১ বছর বয়সে ম্যানেজার হবার পর তার প্রথম মৌসুম ছিল ব্যর্থতায় ভরপুর। যদিও তিনি যথেষ্ট আত্মবিশ্বাসী এবং পরিনত ছিলেন, তবে কিংবদন্তিতুল্য বাজবির উত্তরসূরী হওয়া চাট্টিখানি ব্যপার ছিলনা। স্যার ম্যাট বাজবির ছায়াতলে ইউনাইটেড সম্ভাব্য সকল ট্রফিই জিতেছিল কিন্তু দুর্ভাগ্যজনকভাবে ম্যাকগিনেসের নেতৃত্বে দলের প্রধান খেলোয়াড়, ল, ক্রেরান্ড ও নবি স্টাইলেসের ফর্ম খারাপ হয়ে পড়ে এবং জর্জ বেস্টের সমস্যা দেখা দেয়।
বলা হত যে ম্যাকগিনেস খেলোয়াড়দের খুবই ঘনিষ্ঠ ছিলেন এবং প্রয়োজনের সময় কুড়াল চালাতেও তিনি অদ্ভুত রকমের নির্দয় ছিলেন। দলের অবস্থা নাজুক হয়ে পড়লে স্যার বাজবি ছয় মাস সাধারণ ম্যানেজার হিসেবে দায়িত্ব পালন করেন এবং শেষমেশ ম্যাকগিনেসকে তার পুরানো কোচিং-এর দায়িত্ব দেয়া হয়। কৌতুক করে বলা হত যে ম্যাকগিনেস চার মৌসুম ম্যানেজার ছিলেন - শরৎ, শীত, বসন্ত ও গ্রীষ্ম মৌসুমের!
অতিরিক্ত চাপের কারণে তার মাথায় টাক পড়ে এবং তিনি "এরিস ফুটবল ক্লাব" ও "ইয়র্ক সিটি ফুটবল ক্লাব" এর ম্যানেজার হন। ইয়র্কে তার মৌসুম ম্যানচেস্টার ইউনাইটেডে কাটানো মৌসুম থেকেও খারাপ ছিল। তিনি এমন একটি দলের ম্যানেজার হয়েছিলেন যেটি সদ্য সর্বোচ্চ লীগ বিজয়ের রেকর্ড করেছে এবং এই দলকেই তিনি রেলিগেশনে ফেলে দিয়েছেন। এ দলে তিনি দু মৌসুম দায়িত্ব পালন করে পরের মৌসুমের মাঝামাঝি "হাল সিটি" এর সহকারী ম্যানেজার হন এবং পরে বারি ফুটবল ক্লাবের কোচিং কর্মকর্তা হিসেবে কাজ করেন।
আতাওয়ালপা

আতাওয়ালপা বা আতাহুয়াল্পা () (জীবনকাল: মার্চ ২০, ১৪৯৭, কারানকি ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল তাওয়ান্তিনসুইয়ু। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহণ করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। আতাহুয়াল্পা স্পেনীদের হাতে নিহত হয়েছিলেন।
ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়।
বাংলাদেশ মান সময়

বাংলাদেশ মান সময় (BST) হচ্ছে বাংলাদেশের সময় স্থান যেটি সারা দেশে একই এবং ইউটিসির সাথে ৬ ঘণ্টা যোগ করে পাওয়া যায় । বাংলাদেশে ২০০৯ সালে স্বল্প সময়ের জন্য দিবালোক সংরক্ষণ সময় ব্যবহার শুরু হয়েছিল। বাংলাদেশের মান সময় ৯০° পূর্ব দ্রাঘিমাংশের উপর নির্ধারন করা হয়েছে, যে রেখাটি ঢাকা বিভাগের মানিকগঞ্জ জেলার হারুকান্দি ইউনিয়নের উপর দিয়ে গেছে ।
১৮৫৮ থেকে ১৯৪১ এর মধ্যে বাংলা অঞ্চল ব্রিটিশ শাসনের অধীনে ছিলো এবং কলকাতার সময় (ইউটিসি+৫:৫৩:২০) ব্যবহৃত হতো।
১৯৪৭-এ ভারতবর্ষের স্বাধীনতার পর, ব্রিটিশ ইন্ডিয়া ভারত ও পাকিস্তান দুইভাগে ভাগ হয়, যেটির পূর্ব পাকিস্তান হচ্ছে বর্তমানের বাংলাদেশ। এই বিভক্তিকরণের ফলে পূর্ব পাকিস্তানের মান সময় তাৎক্ষনিক ভাবে আক্রান্ত হয়নি।
১৯৫১-এ, এটি পরিবর্তন ঘটে ইউটিসি+০৬:৩০ থেকে হয় ইউটিসি+০৬:০০, আর এই মান সময় বাংলাদেশে এখন পর্যন্ত ব্যবহৃত হচ্ছে।
৮ মে ২০১৪ সালে, বাংলাদেশ স্ট্যান্ডার্ড অ্যান্ড টেস্টিং ইনস্টিটিউটের (বিএসটিআই) উদ্যোগে গ্রিনিচ মান সময়ের সাথে +৬:০০ ঘন্টা পার্থক্য রেখে আনুষ্ঠানিকভাবে বাংলাদেশ মান সময় চালু করা হয়।
ইউটিসি+০৬:০০

ইউটিসি+০৬:০০ একটি সময় অঞ্চল, যা সর্বজনীন সমন্বিত সময় (ইউটিসি) থেকে ৬ ঘণ্টা এগিয়ে।
প্রধান শহর: চট্টগ্রাম, ঢাকা, থিম্ফু, বিশকেক, ওমস্ক
ইউটিসি+০৫:৩০

ইউটিসি+০৫:৩০ একটি সময় অঞ্চল, যা সর্বজনীন সমন্বিত সময় (ইউটিসি) থেকে ৫ ঘণ্টা ৩০ মিনিট এগিয়ে। ভারত ও শ্রীলঙ্কায় এই সময় ব্যবহার করা হয় এবং নেপাল, পাকিস্তান ও বাংলাদেশে এই সময় আগে ব্যবহার করা হতো। প্রায় ১৪০ কোটি জনসংখ্যা এই সময় অঞ্চলের অন্তর্গত এবং এটি -এর পর দ্বিতীয় সবচেয়ে জনবহুল সময় অঞ্চল।
প্রধান শহর: দিল্লি, মুম্বই, কলকাতা, চেন্নাই, বেঙ্গালুরু, হায়দ্রাবাদ, কোচি, আহমেদাবাদ, পুণে, জয়পুর, কানপুর, লখনউ, ইন্দোর, কোয়েম্বাটুর, প্রয়াগরাজ, গুয়াহাটি, শ্রীনগর, মাদুরাই, মহীশূর, লুধিয়ানা, বিশাখাপত্তনম, পাটনা, বারাণসী, ভুবনেশ্বর, পোর্ট ব্লেয়ার, কলম্বো, জাফনা, ত্রিঙ্কোমালি, ক্যান্ডি
ভারতীয় প্রমাণ সময়

ভারতীয় প্রমাণ সময় (আইএসটি) হচ্ছে সারা ভারতের জন্য ব্যবহৃত সময় স্থান। গ্রিনিচের সাথে এর সময় পার্থক্য । ভারত দিবালোক সংরক্ষণ সময় ব্যবহার করে না। ১৯৬২ ও ১৯৬৫ সালে যুদ্ধ চলাকালে অবশ্য কিছু সময়ের জন্য দিবালোক সংরক্ষণ সময় ব্যবহৃত হয়েছে।
ভারতের মান সময় গ্রিনিচ থেকে ৮২.৫° পূর্ব দ্রাঘিমাংশ ধরে হিসেব করা হয়, যে রেখাটি উত্তর প্রদেশ রাজ্যের এলাহাবাদের নইনি-র উপর দিয়ে গেছে।
পরিমাপের একক

যে আদর্শ পরিমাণের সাথে তুলনা করে কোনো ভৌত রাশিকে পরিমাপ করা হয় তাকে, পরিমাপের একক বলা হয়। অর্থাৎ, কোনো ভৌতরাশির যে নির্দিষ্ট ও সুবিধাজনক পরিমাণকে প্রমান ধরে প্রদত্ত রাশিটি বা সমজাতীয় রাশিসমূহকে পরিমাপ করা হয়, তাকে ঐ রাশির একক বলে।
কোন ভৌত রাশি পরিমাপের জন্য দুইটি জিনিসের প্রয়োজন হয়। একটি হল রাশিটির মান এবং অন্যটি একক। পরিমাপের একক মানব সভ্যতার ইতিহাসে একটি গুরুত্বপূর্ণ ভূমিকা পালন করেছে। কারণ মানুষ প্রথমত এই এককগুলোর মাধ্যমেই পরিমাপ ব্যবস্থার সৃষ্টি করেছিল এবং এর প্রয়োজনেই সৃষ্টি হয়েছিল গণিতের, আর গণিতের মাধ্যমেই বিজ্ঞানের ভিত্তি স্থাপিত হয়েছে।
বিদ্যুৎ ইলেকট্রিসিটি,ইলেকট্রনের প্রবাহকেই বিদ্যুৎ বলে।
ইংরেজি কারেন্ট (Current) বাংলায় যার অর্থ স্রোত, আমরা বিদ্যুৎ বুঝাতে এই শব্দটাই ব্যবহার করে থাকি। যাকে ইংরেজি অক্ষর "I" দ্বারা প্রকাশ করা হয়।
বিদ্যুতের একক এম্পিয়ার (Ampere), যাকে ইংরেজি অক্ষর "A" দ্বারা প্রকাশ করা হয়।
ভোল্টেজঃ বৈদ্যুতিক চাপকেই ভোল্টেজ বলে। যাকে ইংরেজি বড় হাতের অক্ষর "V" দ্বারা প্রকাশ করা হয়। 
ভোল্টেজের একক হলো, ভোল্ট, একে ইংরেজি অক্ষর "v" দ্বারা প্রকাশ করা হয়।
রেজিস্ট্যান্সঃ বিদ্যুৎ প্রবাহে বাঁধাই হলো রেজিস্ট্যান্স। যাকে ইংরেজি অক্ষর "R" দ্বারা প্রকাশ করা হয়।
এর একক হলো ওহম, যাকে গ্রিক অক্ষর ওমেগা "♎" দ্বারা প্রকাশ করা হয়।
জার্মানি বিখ্যাত বিজ্ঞানী জর্জ সাইমন ওহম, ১৮৮৬ সালে, কারেন্ট, ভোল্টেজ ও রেজিস্ট্যান্সের মধ্যে সম্পর্কের একটি সূত্র আবিষ্কার করেন,যাকে ওহমের সূত্র বলা হয়।
সূত্রঃ
I=V/R
V=IxR
R=V/I
এডুবুন্টু

এডুবুন্টু () একটি লিনাক্স কার্নেলে উবুন্টুর উপর ভিত্তি করে তৈরিকৃত অপারেটিং সিস্টেম। পূর্বে এটি উবুন্টু এডুকেশন এডিশন নামে পরিচিত ছিল। এটি উবুন্টু অপারেটিং সিস্টেমের অফিসিয়াল ডেরিভেটিভ। যা প্রধানত স্কুলগামী শিক্ষার্থীদের উদ্দেশ্যে তৈরী করা হয়েছে। তবে স্কুলের পাশাপাশি এটি ব্যক্তিগত বা কমিউনিটিতে সমানভাবে ব্যবহার উপযোগী।
এডুবুন্টু তৈরী করা হয়েছে বিভিন্ন দেশের শিক্ষক এবং প্রযুক্তিবিদদের সাথে আলোচনার মাধ্যমে। প্রধানত উবুন্টু অপারেটিং সিস্টেমের উপর ভিত্তি করে এডুবুন্টু তৈরী করা হয়েছে। সেই সাথে এখানে এলটিএস থিন ক্লায়েন্ট এবং শিক্ষার কাজে ব্যবহার উপযোগী বেশ কিছু অ্যাপলিকেশন ব্যবহার করা হয়েছে। ৬-১৮ বছর বয়সের শিক্ষার্থিদের উদ্দশ্য করে এই সফটওয়্যার গুলি তৈরী করা হয়েছে।
এডুবুন্টুতে লিনাক্স টারমিনাল সার্ভার প্রকল্প অন্তর্ভুক্ত করা হয়েছে। একই সাথে এখানে রয়েছে শিক্ষার কাজে ব্যবহার উপযোগী বেশ কিছু সফটওয়্যার যেমন GCompris, KDE Edutainment Suite, Sabayon Profile Manager, Pessulus Lockdown Editor, Edubuntu Menueditor, OpenOffice.org, Gnome Nanny এবং iTalc সহ অন্যান্য। এডুবন্টু প্রকাশের প্রথম দিকে শিপইট এর মাধ্যমে বিনামূল্যে সিডি বিতরণ করা হত। কিন্তু ৮.১০ সংস্করণের পর থেকে এখন শুধুমাত্র ডিভিডি ফরম্যাটে ডাউনলোড করার সুযোগ দেয়া হচ্ছে।
এডুবিন্টুতে ডিফল্ট গ্রাফিকাল ইউজার ইন্টারফেস হিসাবে গানোম ব্যবহার করা হয়। কিন্তু এর পাশাপাশি ৭.১০ সংস্করণের পর থেকে এডুবুন্টু কেডিই নামে কেডিই সংস্করণ প্রকাশ করা হচ্ছে।
ম্যাকেডোনিয়ায় সরকারী ভাবে সকল প্রাথমিক এবং মাধ্যমিক বিদ্যালয়ে এডুবুন্টু ব্যবহারের সিদ্ধান্ত নিয়েছে। "প্রতিটি শিশুর জন্য কম্পিউটার" নামের একটি প্রকল্পের মাধ্যেমে এই কাজটি শুরু করা হয়। ২০০৮ সালে এই প্রকল্পটি চালু করা হয়েছে।
প্রথম এডুবুন্টু রিলিজটি উবুন্টুর ৫.১০ রিলিজের সাথে মিলে যায়, যেটির কোড নাম ছিলো ব্রিজি ব্যাজার এবং এটি প্রকাশের তারিখ ছিলো ২০০৫-১০-১৩। এডুবুন্টুর ৮.০৪ নং হার্ডি হ্যারন সংস্করণের সময় এটিকে উবুন্টু এডুকেশন এডিশন নাম দেয়া হয়। এই সময়ে এটি একটি ইনস্টলেবল লাইভ সিডি হওয়ার পরিবর্তে একটি মানক উবুন্টু ইনস্টলেশনের জন্য একটি অ্যাড-অন হিসেবে পরিবর্তিত হয়েছিল। সংস্করণ ৯.১০ থেকে, এডুবুন্টু একটি অ্যাড-অন সিডির পরিবর্তে একটি পূর্ণ সিস্টেম ডিভিডি হিসেবে উপলব্ধ হয়ে গেছে। এডুবুন্টু অফিসিয়াল উবুন্টু রিপোজিটরিগুলি (প্রধানত উবুন্টু এবং কুবুন্টু) ব্যবহার করে "এডুবুন্টু" প্যাকেজগুলির একটি নির্বাচন দ্বারা ইনস্টল করা যায়।
এডুবুন্টু ১৪.০৪ থেকে এলটিএস-সর্বস্ব সংস্করণ হয়ে গিয়েছিলো। এডুবুন্টু ঘোষণা করেছিলো যে, তারা ১৬.০৪ এলটিএস আপডেটটি বাদ দেবে এবং অবদানকারীর অভাবে ১৪.০৪-এ স্থির থাকার পরিকল্পনা করেছিলো। এর পরে এটি বেশ কয়েক বছরের জন্য বন্ধ হয়ে যায়, তবে এপ্রিল ২০২৩-এর হিসাবে, এই ডিস্ট্রোটি একটি অফিসিয়াল ফ্লেভার হিসেবে ফিরে এসেছে।
সেল্টিক ফুটবল ক্লাব

সেল্টিক ফুটবল ক্লাব () একটি স্কটিশ ফুটবল ক্লাব, যারা স্কটল্যান্ডের ফুটবলের শীর্ষ বিভাগ স্কটিশ প্রিমিয়ার লীগে খেলে থাকে। ক্লাবের পূর্ণনাম দ্য সেল্টিক ফুটবল ক্লাব, তবে এটিকে ভুল করে গ্লাসগো সেল্টিক বা সেল্টিক গ্লাসগো নামেও ডাকা হয়। ১৯৯৪ সাল পর্যন্ত ক্লাবের নাম ছিল "দ্য সেল্টিক ফুটবল এন্ড অ্যাথলেটিক কোম্পানি লিমিটেড"।
সেল্টিক তাদের নিজস্ব মাঠ "সেল্টিক পার্কে" খেলে থাকে যার ধারণক্ষমতা ৬০,৮৩২ এবং এটি বর্তমানে যুক্তরাজ্যের স্বিতীয় বৃহত্তম ক্লাব স্টেডিয়াম। ২০০৫-০৬ মৌসুমে সেল্টিক পার্কের গড় দর্শক ছিল ৫৮,১৪৯, যা যুক্তরাজ্যে গড় দর্শকের দিক দিয়ে কেবল ম্যানচেস্টার ইউনাইটেডের পেছনে দ্বিতীয় অবস্থানে রয়েছে।
দীর্ঘদিনের চিরপ্রতিদ্বন্দ্বী রেঞ্জার্সের সাথে সেল্টিক "ওল্ড ফার্ম" নামে বিশ্বের সবচেয়ে বিখ্যাত প্রতিদ্বন্দ্বিতা গড়ে তুলেছে। সেল্টিক সাধারণত গ্লাসগোর রোমান ক্যাথলিক সম্প্রদায়ভুক্ত দল হিসেবে পরিচিত এবং আয়ারল্যান্ডের ক্যাথলিক সম্প্রদায়ের কাছ থেকেও সমর্থন পেয়ে আসছে। সেল্টিকের হোম জার্সি সবুজ ও সাদা আড়াআড়ি ডোরাকাটা শার্ট, সাদা প্যান্ট এবং সাদা মোজা।
১৯৬৭ সালে সেল্টিক প্রথম ব্রিটিশ ও উত্তর ইউরোপীয় দল হিসেবে ইউরোপীয়ান কাপ জিতেছিল, যা পূর্বে কেবল ইতালীয়, পর্তুগীজ এবং স্পেনীয় ক্লাবগুলোই জিতত। সে মৌসুমে সেল্টিক অংশ নেয়া সবগুলো প্রতিযোগিতাতেই চ্যাম্পিয়ন হয়েছে। এর মধ্যে রয়েছে "স্কটিশ লীগ", "স্কটিশ কাপ", ইউরোপীয়ান কাপ এবং "গ্লাসগো কাপ"।
সেল্টিক একমাত্র স্কটিশ দল যার কেবল স্থানীয় খেলোয়াড়দের নিয়ে গঠিত দল নিয়ে ফাইনালে খেলেছে; এসব খেলোয়াড়গণ ছিলেন স্কটল্যান্ডীয় এবং সকলে সেল্টিক পার্ক স্টেডিয়ামের ৩০ মাইল ব্যাসার্ধের মধ্যে বাস করতেন। ১৯৭০ সালে সেল্টিক ইউরপীয়ান কাপের ফাইনালে উঠে, কিন্তু ফেয়েনর্ড রটারডাম দলের কাছে পরাজিত হয়। ২০০৩ সালে মার্টিন ও'নিল দলটিকে উয়েফা কাপ ফাইনালে উঠিয়েছিলেন। সেভিলায় অনুষ্ঠিত সে খেলায় তারা এফ.সি. পোর্টোর কাছে ৩-২ গোলে পরাজিত হয়। প্রায় ৮০,০০০ সেল্টিক সমর্থক ম্যাচ দেখতে গিয়েছিলেন।
২০০৬-০৭ মৌসুমে সেল্টিক স্কটিশ প্রিমিয়ার লীগ এবং স্কটিশ কাপ জিতেছে।